PRIJEDLOG

PLANA RADA

LOKALNE AKCIJSKE GRUPE VUKA-DUNAV

ZA 2023. GODINU

Antunovac, prosinac 2022. godine

PLAN RADA ZA 2023. GODINU

Plan rada LAG-a Vuka-Dunav donosi se na razdoblje od jedne godine, te ga izglasava Skupština LAG-a.

Plan rada za 2023. godinu glasi:

1. Provedba Mjere 19 Program ruralnog razvoja 2014.-2020. i Prijelaznog razdoblja 2021.-2022. godine

2. Organizacija rada i poslovanja LAG-a,

3. Provedba Lokalne razvojne strategije LAG-a

4. LAG natječaji,

5. Provedba projekata suradnje LAG-a,

6. Organizacija radionica za stanovništvo LAG područja,

7, Provedba projekata financiranih iz drugih izvora sredstava (Nacionalni i EU fondovi),

8. Evaluacija Lokalne razvojne strategije LAG-a Vuka-Dunav,

9. Izrada LRS za novo Programsko razdoblje 2023. – 2027. godine

Za provođenje navedenog programa zadužuju se Predsjednik i Upravni odbor LAG-a Vuka-Dunav. O provedbi Programa rada Upravni odbor je obvezan podnijeti Skupštini godišnje izvješće.

UVOD

Lokalna akcijska grupa Vuka-Dunav osnovana je 24. veljače 2012. godine. Od osnivanja do današnjih dana LAG Vuka-Dunav iskazao je kontinuirani rast. Kontinuirani porast broja članica, posebice iz gospodarskog i civilnog sektora. ali i proširenje područja na ruralna naselja grada Osijeka, ukazuje na sve veće povjerenje i prepoznatljivost koju LAG Vuka-Dunav uživa na svom području, ali i činjenicu da postaje i da će biti u budućnosti značajan i nezaobilazan razvojni čimbenik na području na kojem se nalazi.

To je i bio ključni cilj osnivanja LAG-a Vuka-Dunav koje je obavljeno na načelima LEADER/CLLD programa. Kako bi pridonio, osnažio i promicao ruralni razvoj na načelima održivog razvoja, a u cilju poboljšanja ruralnih i životnih uvjeta njegovih stanovnika, LAG je ponovno pokrenuo inicijativu formuliranja nove razvojne strategije, temeljnog strateškog dokumenta za utvrđivanje i provedbu gospodarskog i društvenog razvitka. Strategijom razvitka LAG-a definirana je ne samo njegova vizija i ciljevi, već je njome razrađen i proces izrade dokumenata i procedura provedbe strategije.

Pri definiranju vizije i ciljeva, LAG Vuka-Dunav vodio se analizom stanja i analizom razvojnih potreba na svom području.

1. PROVEDBA MJERE 19, PROGRAMA RURALNOG RAZVOJA 2014-2020., TE PRIJELAZNOG RAZDOBLJA 2021.-2022. GODINE

LAG-u Vuka-Dunav Agencija za plaćanja u poljoprivredi, ribarstvu i ruralnom razvoju dodijelila je sredstva javne potpore za sufinanciranje prihvatljivih aktivnosti/troškova u iznosu od 8.417.031,84 kune za provedbu Podmjere 19.2. »Provedba operacija unutar CLLD strategije«, Podmjere 19.3. »Priprema i provedba aktivnosti suradnje LAG-a«, i Podmjere 19.4. »Tekući troškovi i animacija« unutar mjere 19», od čega 6.412.976,64 kn za Podmjeru 19.2., 320.648,83 kn za Podmjeru 19.3. i 1.683.404,37 kn za Podmjeru 19.4.

Dana 12. kolovoza 2020. godine LAG Vuka-Dunav, potpisao je s Agencijom za plaćanja u poljoprivredi, ribarstvu i ruralnom razvoju Anex Ugovora o dodjeli sredstava odabranom LAG-u, temeljem kojega je LAG-u Vuka-Dunav dodijeljeno dodatnih 1.478.840,00 kn nagradnih sredstava za podmjeru 19.2. „Provedba operacija unutar CLLD strategije", te ukupna alokacija za tu podmjeru iznosi 7.891.816,64 kn. Ukupna alokacija dodijeljena LAG-u Vuka-Dunav za Mjeru 19 sada iznosi 9.895.871 kn.

Dodjelom sredstava za prijelazno razdoblje PRR 2021.-2022. godine ukupna alokacija LAG-a Vuka-Dunav iznosi 14.459.781,70 kn. Sredstva su dodijeljena temeljem Aneksa Ugovora o dodijeli sredstava odabranom LAG-u, sklopljenim 4. svibnja 2021. godine.

U 2022. Godini iz sredstava dodijeljenih za prijalzno razdoblje raspisan je natječaj za tip operacije 2.2.1. sukladan natječaju tipa operacije 7.4.1. “Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu”, na području 7 jedinica lokalne samouprave i 5 mjesnih odbora grada Osijeka. Natječaj je raspisan do 31.12. 2022. godine. U 2023. godini nas očekuje administrativna obrada pristiglih projektnih prijava, te donošenje Odluka o odabiru projekta. Alokacija natječaja dostatna je za 8 projektnih prijava, te s nadamo da će svim prijaviteljima biti izdana Odluka o odabiru projekta.

Sve procedure provode se sukladno Lokalnoj razvojnoj strategiji i u skladu s Programom ruralnog razvoja RH.

# 2. ORGANIZACIJA RADA I POSLOVANJA LAG-a

LAG Vuka-Dunav je udruga organizirana kao partnerstvo svih društvenih sektora na širem lokalnom području, koja putem lokalne razvojne strategije predviđa stvaranje stručnih, operativnih, materijalnih i fizičkih preduvjeta za koncept održivog razvoja boljom primjenom ruralnih i regionalnih politika EU, pristupom „odozdo prema gore” i određivanjem prioriteta za razvoj poljoprivrede, turizma, poduzetništva i drugih djelatnosti u ruralnom prostoru, te podrškom provedbi razvojnih projekata na svom području.

Djelatnosti LAG-a su:

* Izrada lokalne strategije i integriranog programa razvoja za LAG područje,
* Uspostavljanje sustava i razvoj mreže partnerstva u LAG području,
* Briga o napredovanju i edukaciji stručnih timova unutar LAG područja,
* Briga o stvaranju stručnih, operativnih, materijalnih i fizičkih preduvjeta za više dioničko planiranje i provedbu razvojnih projekata LAG područja,

 Promicanje koncepta održivog razvoja boljom primjenom ruralnih i regionalnih politika EU pristupom „odozdo prema gore”,

* Određivanje prioriteta za razvoj poljoprivrede, turizma i drugih djelatnosti u ruralnom prostoru,
* Savjetodavna i tehnička potpora u pripremi i izradi projektne dokumentacije subjekata koji djeluju u okviru LAG-a,

Praćenje zakonske regulative i objave javnih natječaja vezanih uz razvojne mogućnosti i informiranje subjekata koji djeluju u okviru LAG-a o postojećim mogućnostima, Suradnja s obrazovnim institucijama i nadležnim tijelima radi stručnog obrazovanja svojih članova,



* Promicanje saznanja o ruralnom razvoju i važnosti višedioničkog kreiranja javne politike ruralnog razvoja medu stanovništvom putem sredstava javnog priopćavanja i nakladničkom djelatnošću, te poticanje aktivnog uključivanja građana i ostalih zainteresiranih subjekata u LAG-a,
* Razmatranje zakonskih prijedloga koji se odnose na gospodarske aktivnosti u ruralnim područjima te davanje prijedloga za njihovo unapređenje,

 U suradnji s resornim ministarstvom Republike Hrvatske i drugim nadležnim institucijama,

* Aktivno sudjelovanje u unapredenju i promicanju ruralnog poduzetništva i drugih ruralnih programa,
* Razmjena iskustava, transfer znanja i rješavanje stručnih pitanja iz područja poljoprivrede, turizma i ruralnog poduzetništva,

 Suradnja s ruralnom mrežom, državnim i drugim javnim ustanovama i službama, te područnom (regionalnom) i lokalnom samoupravom, suradnja na svim poljima sa srodnim nacionalnim i međunarodnim organizacijama,

* Promicanje interesa subjekata koji djeluju u okviru LAG-a na lokalnoj, regionalnoj, državnoj i međudržavnoj razini,
* Promicanje udruživanja u udruge, zadruge i druge oblike građanskih asocijacija i pružanje stručne pomoći,
* Organiziranje stručne izobrazbe članova putem predavanja, prezentacija, izrade i raspodjele stručne literature, edukativnog i promotivnog materijala,
* Izvršavanje ostalih poslova utvrđenih Statutom, općim aktima i odredbama Skupštine LAG-a,

Djelatnost LAG-a proširuje se kroz izmjenu statuta LAG-a na:

* očuvanje i promocija kulturno-umjetničke i tradicijske baštine i stvaralaštva uz suradnju sa lokalnom zajednicom,
* promicanje i razvoj volonterstva,
* poticanje i potpora aktivnoj uključenosti građana u društveno korisnim akcijama i volonterstvu te organiziranje razmjene volontera;
* promicanje razvoja socijalnog poduzetništva,
* sudjelovanje u kreiranju razvojnih programa i promicanja inovativne poljoprivrede i ruralnog turizma,
* suradnja sa sličnim udrugama u zemlji i inozemstvu u području demokratske tranzicije, obrazovanja, smanjenja siromaštva i zaštiti okoliša i prirode te ostale djelatnosti razvojne suradnje,
* promicanje međunarodnog prijateljstva,
* promicanje održivog gospodarskog razvoja putem razvoja društvenog kapitala, održivog turizma i ostalih djelatnosti održivog gospodarskog razvoja,
* promicanje i suradnja u području socijalne pomoći i podrške te socijalnih usluga posebno marginaliziranim skupinama u društvu,
* suradnja i promicanje u području zaštite životinja, očuvanja prirode i zaštite okoliša te energetske učinkovitosti i obnovljivih izvora energije,
* pružanje potpore svim lokalnim razvojnim dionicima odnosno predstavnicima javnih i privatnih lokalnih socio-ekonomskih interesa koji se bave razvojem lokalne zajednice kroz seminare, radionice, predavanja, individualne konzultacije i slično u cilju razvoja i samoodrživosti,
* izrada, provođenje, nadzor i koordinacija integralnih i drugih razvojnih projekata LAG-a Vuka-Dunav na lokalnoj, regionalnoj, nacionalnoj i međunarodnoj razini,
* vrednovanje i odabir, nadzor i koordinacija projekata koji se provode u sustavu provedbe decentralizirane raspodjele sredstava kojima upravlja LAG Vuka-Dunav;
* organizacija sajmova, izložbi, koncerata, predstava i drugih javnih događanja u lokalnim zajednicama te regionalnoj, nacionalnoj i međunarodnoj razini u svrhu promicanja ruralnog razvoja i primjene načela LEADER/CLLD-a u razvoju lokalnih zajednica;
* organiziranje stručnih skupova, edukacija i razmjena znanja i vještina za sve predstavnike javnih i privatnih lokalnih socio-ekonomskih interesa, razvojne dionike ruralnih područja.

Rad udruge je javan. Načelo javnosti rada ostvaruje se pravodobnim izvješćivanjem članstva o radu Udruge i značajnim događajima, pisanim izvješćima te izvješćivanjem javnosti putem sredstava javnog priopćavanja, objavljivanjem promotivnog materijala, putem vlastite web stranice, te drugim odgovarajućim načinima.

# 3. PROVEDBA LOKALNE RAZVOJNE STRATEGIJE LAG-a

Strategija razvitka Lokalne akcijske grupe (LAG) Vuka-Dunav 2014.-2020., te prijelazno razdoblje 2021. – 2022. godine je temeljni razvojni dokument za ruralni razvoj područja LAG-a. Ono se prostire na području osam jedinica lokalne samouprave, od kojih je sedam općina: Antunovac, Čepin, Erdut, Ernestinovo, Šodolovci, Vuka, Vladislavci te dio grada Osijeka, odnosno pet mjesnih odbora: Brijest, Josipovac, Sarvaš, Tenja i Višnjevac. U 2023. godini u članstvo LAG-a pridružiti će se i mjesni odbor Klisa.

Strategija je nastala na temelju dinamičke analize društveno-ekonomskog stanja na području LAG-a, te akumuliranog iskustva LAG-a tijekom pet godina njegova rada uz akceptiranje razvojnih potreba stanovništva te vizije i ciljeva svih razvojnih autoriteta tog područja. Činjenično stanje je sagledano na temelju analize statističkih podataka, dok je subjektivna ocjena sagledana na temelju analize stavova i mišljenja dionika područja LAG-a o prošlosti, sadašnjosti i budućnosti područja na kojem žive. Time Strategija uključuje i analizu promišljanja širokog kruga ljudi koji su sudjelovali u nizu radionica tijekom njezine izrade (2018.godine), ali i analizu mišljenja stanovništva prikupljenih anketiranjem 2012. godine kada je u anketiranje bilo uključeno stanovništvo šest općina uključenih u LAG (bez općine Čepin) te 2014. godine kada je u anketiranje bilo uključeno stanovništvo općine Čepin.

Strategija je usklađena sa LEADER/CLLD pristupom kao temeljem djelovanja Lokalne akcijske grupe te obuhvaća isključivo pitanja ruralnog razvoja s naglaskom na razvoj sela, iako integrira sve gospodarstvenike, civilni sektor i javni sektor na području na kojem djeluje LAG. Sukladno LEADER pristupu strategija se temelji na geografskom području, a odnosi se na dobro definirani subregionalni ruralni teritorij i odredujuje sljedeći elementi :

* Partnerstvo javnog i privatnog sektora, uz tijelo upravljanja koje donosi odluke predstavljajući interese različitih skupina ruralnog stanovništva,
* Bottom-up pristup („odozdo prema gore”) koji znači kako odluke koje se odnose na pripremu i provedbu lokalne razvojne strategije donosi sama lokalna akcijska grupa,  Multi-sektorska suradnja koja se temelji na interakciji izmedu sudionika i projekata različitih sektora lokalnog gospodarstva, Provedba inovativnog pristupa, Provedba projekata suradnje,
* Mrežni rad lokalnih partnerstava.

U strategiju su integrirani osnovni elementi LEADER pristupa:

* Promicanje ruralnog razvoja putem lokalnih inicijativa i partnerstava,
* Poboljšanje ruralnih životnih i radnih uvjeta, uključujući dobrobit stanovništva,
* Stvaranje novih, održivih mogućnosti zarade, Očuvanje i stvaranje novih prostora,
* Diversifikacija gospodarskih aktivnosti.

Izazovi koje će provedba strategija rješavati su ohrabrivanje i razvoj aktivnosti ruralnog stanovništva prema zajedničkom djelovanju provedbom projekata suradnje, promicanje partnerstava uključivanjem svih dionika lokalnih zajednica u transfer postignuća, iskustva i stručnog znanja te dostupnost informacija i zaključaka putem uspostavljene partnerske mreže. Kako bi strategija bila uspješno provedena LAG će kontinuirano raditi na jačanju kapaciteta među ruralnim stanovnicima i LAG članovima putem usavršavanja i obrazovanja te u te svrhe provoditi i projekte suradnje.

U 2023. godini LAG Vuka-Dunav prijaviti će novu LRS za programsko razdoblje 2023. – 2027. godine na natječaj koji će biti raspisan od strane Agencije za plaćanja u poljoprivredi, ribarstvu i ruralnom razvoju. Za provedbu intervencije LEADER u okviru SP ZPP planirano 102,9 mil. EUR ili 6% ukupne alokacije. Intervencija LEADER-CLLD uključuje: provedba LRS (projekti koji se provode putem LAG natječaja), tekući troškovi i animacija, projekti suradnje

Troškovi izrade LRS za razdoblje 2023.– 2027. su prihvatljivi unutar natječaja za tip operacije 19.1.1. „Pripremna pomoć” koji je otvoren do 30. lipnja 2023. godine, a za koji su LAG-u Vuka-Dunav dodijeljena sredstva u iznosu od 100.000,00 HRK.

# 4. LAG NATJEČAJI

Sukladno strateškim ciljevima i iz njih proizašlim posebnim ciljevima definirani su prioriteti te mjere i operacije za područje LAG-a temeljene na mogućnostima Programa ruralnog razvoja za razdoblje 2014.-2020., te prijelazno razdoblje 2021.-2022.

Budući da je 07. listopada 2022. godine objavljen sedmi LAG natječaj za provedbu tipa operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, sukladan nacionalnom tipu operacije 7.4.1. s rokom prijave projekata najkasnije do 31. prosinca 2022. godine, u 2023. godini nas očekuje povjerenstvo za otvaranje prijava, administrativna kontrola (Analiza 1 i Analaiza 2), ocjenjivački odbor, te odabir projekata od strane UO LAG-a. U 2023. godini planirano je donešenje 8 odluka o odabiru projekata iz dodjeljene alokacije od 1.460.393,82 HRK/194.315,00EUR.

Poštujući Smjernice vezane uz dosada raspisane natječaje i Sporazum o suradnji i izvršavanju delegiranih administrativnih provjera prilikom provedbe operacija u okviru Strategije lokalnog razvoja pod vodstvom zajednice, potpisan sa Agencijom za plaćanja u poljoprivredi, ribarstvu i ruralnom razvoju, LAG Vuka-Dunav u obvezi je vršiti kontrole posjetu lokaciji ulaganja za mjere i projekte za koje od strane APPRRR-a dobije nalog.

Obzirom da je aktivacijom natječaja za T.O. 2.2.1. sukladnog nacionalnom tipu operacije 7.4.1. “Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ istrošena kompletna alokacija dodijeljenja za T.O. 19.2. “Provedba operacija unutar CLLD strategije” u 2023. godini nije planirano raspisivanje dodatnih LAG natječaja iz LRS 2014. – 2020. godine, te prijelaznog razdoblja 2021.-2022. godine.

5. PROVEDBA PROJEKATA SURADNJE LAG-a VUKA-DUNAV

U 2022. godini provedene su sve projektne aktivnosti vezane uz projekt suradnje “Naše Domaće” te je održana završna konferencija projekta suradnje T.O. 19.3.2. sukladan T.O. 3.1.2. Provedba aktivnosti suradnje. Nakon završenih projektnih aktivnosti podnesen je konačni zahtjev za isplatu, te se isplata istoga očekuje početkom 2023. godine.

U 2023. godini očekuje se provedba dva projekta suradnje. U projektu suradnje “Naše domaće”, uz nas, partneri su LAG Karašica, LAG Baranja, LAG Strossmayer.

Tematsko područje projekta suradnje T.O. 19.3.2. sukladan T.O. 3.1.2. Provedba aktivnosti suradnje iz LRS vezano je uz regionalno označavanje proizvoda te se odnosi na zajedničko brendiranje proizvoda te njihovu promociju na područjima drugih LAG-ova čime će se proširiti tržište za lokalne proizvode. Aktivnosti projekata suradnje mogu uključivati usluge marketinških stručnjaka za razvoj brenda, izradu promotivnih materijala, web stranice, promociju na sajmovima, edukacijske aktivnosti i sl.

Kroz novododjeljena sredstva će se nastaviti sa provedbom ovog projekta, prijavom projekata “Naše domaće”, ili potenacijalnog novog naziva Golden Panoninan Quality prema zaštičenoj oznaci kvalitete.

Treći projekt suradnje pod nazivom “KulturoLAG ” provoditi će se 18 mjeseci, a partneri LAG-u Vuka-Dunav će biti LAG Cetinska Krajina, LAG Bosutski niz te LAG Prizag. Na ovom projektu glavni partner, odnono nositelj projekta će biti LAG Vuka-Dunav.

Cilj ovog projekta suradnje T.O. 19.3.2. sukladnog T.O. 3.1.2. Provedba aktivnosti suradnje iz LRS je putem partnerstva s drugim LAG-ovima ili lokalnim partnerstvima s područja Hrvatske, održivo upravljanje prirodnim i kulturnim resursima, materijalnom i nematerijalnom kulturnom baštinom. Projekti se mogu provoditi aktivnostima održavanja lokalnih tradicija i manifestacija, prenošenja znanja, edukacija i informiranja o materijalnoj i nematerijalnoj baštini.

Projektom suradnje „KulturoLAG “, omogućit će se razvoj turističke infrastrukture te sadržaja i programa utemeljenih na povijesnoj, kulturnoj i vjerskoj tradiciji na području partnerskih LAG-ova, u cilju obogaćivanja ukupnog turističkog doživljaja.

Projektom suradnje obuhvatit će se aktivnosti razvoja destinacija vjerskog turizma, kulturno-povijesne baštine, promidžbe i vidljivosti ali i međusobnih posjeta kroz studijska putovanja i posjete u sklopu koordinacije projekta, a sve u svrhu očuvanja kulturnog blaga i prenošenja bogatstva kulturnog dobra, sličnosti, a samim time i beskrajnih različitosti vjerske i kulturne baštine, na buduće generacije.

Projektnom aktivnošću promidžbe i vidljivosti, te postavljanja oznaka razvijajući dodatnu turističku infrastrukturu i suvremeniji pristup turizma kroz digitalne sadržaje, postići će se prenošenje kulturno-povijesnim i vjerskim dobrima, čime ćemo osigurati prijenos pozitivnih iskustava u svrhu privlačenja posjetitelja na područje partnerskih LAG-ova.

Kako bi strategija bila uspješno provedena LAG će kontinuirano raditi na jačanju kapaciteta među ruralnim stanovništvom i LAG članovima putem usavršavanja i obrazovanja, te provoditi projekte suradnje u svrhu međusobne razmjene znanja, vještina i iskustava.

# 6. ORGANIZACIJA RADIONICA ZA STANOVNIŠTVO LAG PODRUČJA

Provedba aktivnosti radionica osigurati će uspješnu provedbu Strategije, edukacije zaposlenika, članova i volontera, prenošenje znanja i informiranje radi podizanja svijesti lokalnog stanovništva i kvalitetniju pripremu i provedbu projekata za održivi ruralni razvoj zajednice.

Važno je napomenuti kako je LAG osim informiranja i edukacija za poljoprivrednike također organizirao i edukacije za mlade, te će i u narednom vremenu raditi na edukacijama i informiranju stanovništva LAG područja o projektima financiranim iz EU te drugih fondova.

Uz animiranje i informiranje lokalnog stanovništva, LAG Vuka-Dunav i dalje će raditi na poboljšanju kompetencija svojih djelatnika i članova upravljačkih tijela, sudjelujući u različitim radionicama i seminarima u organizaciji Ministarstva poljoprivrede RH te drugih LAG-ova te mreža za ruralni i održivi razvoj RH, namijenjenih širenju informacija i razmijeni iskustava.

Obzirom na stanje s korona virusom, dio radionica je morao biti otkazan, te se nadamo da ćemo u 2023. godini moći neometano održavati radionice. Neke od planiranih radionica za 2023. godinu su: radionica za pčelare, radionice za uzgoj lijeske i oraha, te edukacije za uzgajivače ratarskih kultura i voćare.

7. PROVEDBA PROJEKATA FINANCIRANIH IZ DRUGIH IZVORA SREDSTAVA (NACIONALNI I EU FONDOVI)

LAG Vuka-Dunav je udruga organizirana kao partnerstvo svih društvenih sektora na širem lokalnom području, koja putem lokalne razvojne strategije predviđa stvaranje stručnih, operativnih, materijalnih i fizičkih preduvjeta za koncept održivog razvoja boljom primjenom ruralnih i regionalnih politika EU, pristupom „odozdo prema gore” i odredivanjem prioriteta za razvoj poljoprivrede, turizma, poduzetništva i drugih djelatnosti u ruralnom prostoru, te podrškom provedbi razvojnih projekata na svom području.

Od završetka prethodnog programskog razdoblja, LAG kontinuirano promiče, potiče i prikuplja informacije o razvojnim inicijativama svojih članica, ali i svih ostalih razvojnih aktera koji žive ili imaju sjedište na njegovom području, neovisno bili oni u obliku projektnih ideja, djelomično razrađenih rješenja ili pripremljenih projekata. Temeljem tih prikupljenih projektnih prijedloga sastavljen je Katalog projektnih ideja koji je ujedno i osnova za procjenu broja projekata za vrijeme programskog razdoblja, kao i potrebnih financijskih sredstava za njihovu realizaciju.

Svi planirani projekti imaju osnovu u realnim potrebama iskazanim na području LAG-a. Brojnost i raznovrsnost iskazanih projekata svojevrsni su indikator zainteresiranosti i uključenosti lokalnih aktera za održivo upravljanje svojim područjem. Procjena je da bi kao takvi, ukoliko bi bili realizirani, značajno doprinijeli provedbi postavljenih strateških ciljeva definiranih u okviru ove strategije. U 2023. godini planirane su prijave LAG-a Vuka-Dunav i na druge izvore financiranja i fondova izvan PRR-a.

1. EVALUACIJA LOKALNE RAZVOJNE STRATEGIJE LAG-A VUKA-DUNAV

U 2022. godini izrađena je evaluacija i učinak provedbe LRS za cijelo programsko razdoblje 2014.-2020., te prijelazno razdoblje 2021.-2022. godine. U 2023. godini je u planu izrada interne evaluacije za 2023. godinu, kao godišnje obveze LAG-a, navedene u LRS.

Praćenje provedbe i evaluacije LRS zahtijeva precizno definiranje nadležnosti i odgovornosti kako institucionalnih tijela LAG-a, tako i svih dionika procesa provedbe. Institucionalna tijela LAG-a su: Upravni odbor i Skupština LAG-a, Ured LAG-a na čelu s predsjednikom LAG-a te stručne službe, odbori i povjerenstva. Njihove nadležnosti i odgovornosti opisane su u odjeljku Sposobnost provedbe Lokalne razvojne strategije.

Navedena izvješća bit će predstavljena na sjednicama Upravnom odboru i Skupštini LAG-a te takoder javno dostupna svim zainteresiranima na web stranicama LAG-a. Sustavom je predviđeno da će evaluacija biti provedena kao interna i eksterna. Internu evaluaciju će provesti Ured LAG-a i interni stručni suradnici LAG-a, dok će eksterna evaluacija biti provedena od strane vanjskih stručnih suradnika. Za razliku od interne evaluacije koja se provodit kontinuirano, eksterna evaluacija je provedena od strane Ekonomskog fakulteta u Osijeku za programsko razdoblje 2014. – 2020, godine te prijelazno razdoblje 2021. – 2022. godine.

9. IZRADA NOVE LRS ZA NOVO PROGRAMSKO RAZDOBLJE.

U 2022. godini započeli smo izradu nove Lokalne razvoje strategije za programsko razdoblje 2023. – 2027. godine u suradnji s Ekonomskim fakultetom u Osijeku.

Natječaj za odabir LAG-ova za razdoblje 2023. – 2027. će biti raspisan od strane Agencije za plaćanja u poljoprivredi, ribarstvu i ruralnom razvoju, a provedba LRS će biti sufinancirana iz Europskog poljoprivrednog fonda za ruralni razvoj.

Troškovi izrade LRS za razdoblje 2023.– 2027. su prihvatljivi unutar natječaja za tip operacije 19.1.1. „Pripremna pomoć” koji je nakon izmjene datuma otvoren do 30. lipnja 2023. godine. LAG-u Vuka-Dunav kroz tip operacije 19.1.1. “Pripremna pomoć”, dodijeljena su sredstva u iznosu od 100.000,00 HRK za izradu LRS za razdoblje 2023. – 2027. godine.

LRS će se sastojati od 8 poglavlja, koja su prema poglavljima nacrta LRS:

* Poglavlje 1. OPIS PODRUČJA KOJE OBUHVAĆA LRS
* Poglavlje 2. REZULATI PROVEDBE LRS U RAZDOBLJU 2014. – 2022.
* Poglavlje 3. OPIS UKLJUČENOSTI LOKALNIH DIONIKA U IZRADU LRS
* Poglavlje 4. ANALIZA RAZVOJNIH POTREBA I POTENCIJALA PODRUČJA
* Poglavlje 5. OPĆI CILJEVI, SPECIFIČNI CILJEVI I INTERVENCIJE LRS
* Poglavlje 6. KAPACITET LAG-a ZA PROVEDBU LRS
* Poglavlje 7. FINANCIJSKI I AKCIJSKI PLAN PROVEDBE LRS
* Poglavlje 8. PRILOZI

Poglavlja 1.- 4. dovršena su u 2022. godini, u suradnji s Ekonomskim fakultetom u Osijeku. Podaci su prikupljeni putem online anketa, radnih skupina, radionica i dr. Potrebne informacije za Poglavlje 1 – Opis područja koje obuhvaća LRS prikupljeni su od gradskih ustanova, javnih ustanova, općina te statističkih baza podataka dostupnih na internetu. Prilikom izdrade Poglavlja 2 – Rezultati provedbe LRS u razdoblju 2014.-2020. i prijelaznog razdoblja 2021.-2022. smo izradili online upitnik na kojem smo prikupili 45 odgovora. Isti anketni upitnik korišten je i u izradi Eksterne evaluacije. Nakon toga smo izradili još jedan online upitnik pod nazivom “Obrazac za prijavu projektnih prijedloga na području LAG-a Vuka-Dunav”, koji će nam biti osnova za prikupljanje projektnih prijedloga za područje LAG-a, te velika pomoć pri kreiranju intervencija i procjene potreba LAG područja. Trenutno smo u fazi izrade Poglavlja 5 – Opći ciljevi, specifični ciljevi i intervencije LRS, koje će biti realizirano nakon dijaloga s dionicima na terenu, kroz grupne radionice te individualne sastanke, kako bi smo utvrdili potrebe terena.

Europska komisija je odobrila hrvatski strateški plan 2023. – 2027., stoga u prvoj polovici 2023. godine planiramo prijaviti novu LRS za razdoblje 2023. – 2027. na natječaj koji će biti raspisan od strane Agencije za plaćanja u poljoprivredi, ribarstvu i ruralnom razvoju. Obzirom na produženi rok za prijavu Loklanih razvojnih strategija, objave novih natječaja očekujemo krajem 2023. godine i početkom 2024. godine, ovisno o dinamici odobravanja LRS za novo programsko razdoblje.

U Antunovcu, 14.12.2022. godine

Predsjednik LAG-a Vuka – Dunav Davor Tubanjski bace. ing. agr.